किशोरी से गैंगरेप के चार आरोपियों को उम्रकैद, 87 हजार रु. जुर्माना भी
कन्नौद के गांव कलवार पठार की किशोरी से गैंगरेप के एक मामले में कन्नौद अतिरिक्त जिला एवं सत्र न्यायाधीश नीना आशापुरे ने मंगलवार को चार आरोपियों को आजीवन कारावास दिया। अभियोजन पक्ष के अनुसार 11-12 जुलाई 2015 की रात करीब 3 बजे गांव कलवार पठार थानाक्षेत्र कन्नौद स्थित एक मकान में 16 वर्षीय किशोरी का अपहरण कर आरोपी खेत के पास स्थित कुएं पर ले गए तथा उसके साथ बारी-बारी से दुष्कर्म किया। पुलिस अनुसंधान एवं साक्ष्य के आधार पर न्यायाधीश ने आरोपी अनिल सवाईसिंह बारेला, धुलसिंह चिमनसिंह बारेला, धनसिंह नंदराम, धर्मेन्द्र बेरसिंह बारेला सभी निवासी कलवार पठार को आजीवन कारावास दिया है। अनिल तथा धुलसिंह को 23-23 हजार का जुर्माना जबकि धर्मेन्द्र को 21 हजार का अर्थदंड किया। धनसिंह को 20 हजार रु. का जुर्माना किया। प्रकरण की पैरवी अतिरिक्त जिला लोक अभियोजक दिनेश तिवारी ने की। जानकारी कोर्ट मुंशी अशोक शर्मा ने दी।
hin_Deva hin_Deva